Thumbnail Selector, kansainvälinen 
Nikon Corporation
Lisenssisopimus

Tämä Nikon-lisenssisopimus (jäljempänä ”Sopimus”) on sinun/teidän (yhden henkilön tai yksikön) ja Nikon Corporationin (jäljempänä ”Nikon”) välinen oikeudellinen sopimus, jossa määritellään sopimukseen liittyvän Nikonin OHJELMISTON käyttöä koskevat ehdot (kuvattu myöhemmin tässä asiakirjassa).

Valitsemalla alla olevan I accept the terms of the license agreement (Hyväksyn lisenssisopimuksen ehdot) -vaihtoehdon ja napsauttamalla Next (Seuraava) -painiketta sitoudut noudattamaan tämän Sopimuksen ehtoja. Jollet hyväksy tämän Sopimuksen ehtoja, et saa asentaa, ladata etkä käyttää OHJELMISTOA. 

Tällä lisenssillä ei myydä OHJELMISTOA, joten sinä et ole OHJELMISTON omistaja, vaikka oletkin hankkinut tuotteen tai lataamisoikeuden tai käytät sitä. OHJELMISTON ja kaikkien sen kopioiden omistusoikeus sekä kaikki niihin liittyvät tekijänoikeudet säilyvät Nikonilla tai Nikonille lisenssin myöntäneillä tahoilla, ja Nikon pidättää kaikki muut oikeudet, joita ei ole nimenomaisesti myönnetty sinulle tässä sopimuksessa. Tämä Sopimus sisältää kaikki sovitut seikat, ja se on ainoa käyttäjän ja Nikonin tai minkään Nikoniin liittyvän yhtiön välinen suullinen tai kirjallinen OHJELMISTOA koskeva sopimus.

1. LISENSSIN MYÖNTÄMINEN

Nikon myöntää sinulle (1. ja 3. luvun ehtojen mukaan) jatkuvan lisenssin, johon ei sisälly yksinoikeutta ja jota ei voi siirtää. Lisenssi antaa oikeuden seuraaviin:

a) OHJELMISTON käyttöön (Thumbnail Selector ja kaikki siihen liittyvä ohjeaineisto, yhdessä OHJELMISTO) enintään kahdessa (2) käyttäjän omistamassa tietokoneessa, ja

b) yhden (1) OHJELMISTON kopion valmistamiseen koneellisesti luettavassa muodossa yksinomaan varmistuskäyttöä varten. 

Edellisestä huolimatta OHJELMISTOA ei saa käyttää useammassa kuin yhdessä (1) tietokoneessa kerrallaan.

OHJELMISTOA ei saa käyttää monikäyttöjärjestelmissä, tietoverkoissa, palvelimissa tai mainframe- tai minitietokoneella ajettavissa emulaatioissa. Kuitenkin OHJELMISTON käyttö on sallittu enintään kahdessa (2) käyttäjän omistamassa tietokoneessa, jotka on liitetty tietoverkkoon tai palvelimeen, edellyttäen, että OHJELMISTOA ei voi käyttää muista tietokoneista kyseisen tietoverkon tai palvelimen välityksellä.

OHJELMISTO on suojattu Japanin tekijänoikeuslailla ja kansainvälisillä tekijänoikeuslaeilla ja -sopimuksilla. Microsoft Corporation on OHJELMISTOON upotettujen ”Microsoft Windows Media Technologies” -tuotteiden tekijänoikeuksien, patenttien ja muiden teollis- ja tekijänoikeuksien omistaja. Adobe Systems Incorporated on OHJELMISTOON upotettujen ”XMP SDK”-tuotteiden tekijänoikeuksien, patenttien ja muiden teollis- ja tekijänoikeuksien omistaja.
ADOBE SYSTEMS INCORPORATED EI MYÖNNÄ MINKÄÄNLAISTA XMP SDK -TUOTTEESEEN LIITTYVÄÄ TAKUUTA. ADOBE SYSTEMS INCORPORATED EI VASTAA XMP SDK -TUOTTEEN KÄYTÖSTÄ AIHEUTUVISTA VAHINGOISTA.
Voit hankkia XMP SDK -tuotteen osoitteesta http://www.adobe.com/devnet/xmp/. Jokaiseen tekemääsi kopioon on liitettävä tekijänoikeusilmoitus ja muut alkuperäisessä ohjelmistossa mahdollisesti mukana olleet omistusoikeustiedot. 

Valtuutat Nikonin keräämään tietokoneistasi eräitä niihin liittyviä tunnistetietoja (käyttöjärjestelmä, suoritin ja päätteen tunnus) sekä asennettuun OHJELMISTOON liittyviä tietoja (versio ja alue- sekä kielikoodit), joita Nikon käyttää ainoastaan sopimusehtojen noudattamisen valvontaan. Nikon ei kerää tämän prosessin yhteydessä mitään henkilökohtaisia tunnistetietoja. Jos et hyväksy tietojen keräämistä, et saa asentaa, ladata etkä käyttää OHJELMISTOA.

2. RAJOITUKSET

Jollei tässä sopimuksessa toisin määrätä sinulla ei ole lupaa tehdä kopioita OHJELMISTOSTA, jaella niitä muille eikä siirtää OHJELMISTOA elektronisessa muodossa yhdestä tietokoneesta toiseen verkon kautta. OHJELMISTO sisältää suojattuja liikesalaisuuksia, eikä OHJELMISTOA saa kääntää, palauttaa, purkaa eikä saattaa muullakaan tavoin ihmiselle ymmärrettävään muotoon, jollei laista muuta johdu. OHJELMISTOON SISÄLTYVIÄ TEKIJÄNOIKEUS- TAI TAVARAMERKKISUOJAA TAI MUUTA SUOJAA KOSKEVIA ILMOITUKSIA EI SAA MUUTTAA EIKÄ POISTAA. OHJELMISTON JA SEN OSIEN LUOVUTTAMINEN TAI MUULLA TAVOIN KÄYTTÖÖN ANTAMINEN, MUUTTAMINEN, MUKAUTTAMINEN, KÄÄNTÄMINEN, VUOKRAAMINEN, LAINAAMINEN, JÄLLEENMYYNTI, JAKELU, VERKOTTAMINEN TAI SIIHEN PERUSTUVIEN JOHDANNAISTEN TEKEMINEN TAI TEETTÄMINEN ON KIELLETTY.

3. VOIMASSAOLO

OHJELMISTON lisenssi on voimassa, kunnes sen voimassaolo lakkaa. OHJELMISTON lisenssin voimassaolo lakkaa automaattisesti ilman Nikonin eri ilmoitusta, jos laiminlyöt jonkin tämän sopimuksen määräyksen noudattamisen. Kun voimassaolo lakkaa, sinun on tuhottava OHJELMISTO ja kaikki sen kopiot välittömästi. Voit itse päättää tämän lisenssin voimassaolon milloin tahansa tuhoamalla ohjelmiston ja kaikki sen kopiot.

4. VIENTI ULKOMAILLE

Vakuutat ja takaat, ettei OHJELMISTOA eikä mitään siihen liittyvää teknistä tietoa kuljeteta, siirretä tai jälleenviedä nyt eikä vastaisuudessa suoraan tai välillisesti mihinkään maahan, joka rikkoo Yhdysvalloissa tai OHJELMISTON hankintamaassa voimassa olevia lakeja ja asetuksia.

5. RAJOITETTU TAKUU JA VASTUUVAPAUTUSLAUSEKE

a) Nikon myöntää rajoitetun, tietovälinettä koskevan takuun siitä, että OHJELMISTO on tallennettu tietovälineelle, jossa ei ole raaka-aine- eikä valmistusvirheitä tavanomaisessa käytössä ja olosuhteissa. Takuu on voimassa 90 vuorokautta OHJELMISTON ostopäivästä, joka määritellään alkuperäisen kuitin perusteella. Mikäli tietovälineessä ilmenee tänä aikana raaka-aine- tai valmistusvikoja, voit palauttaa tietovälineen sen toimittaneelle valtuutetulle Nikon-kauppiaalle yhdessä alkuperäisen kuittisi kanssa, jolloin kyseinen tietoväline korjataan tai vaihdetaan uuteen maksutta. Jos lähetät OHJELMISTON valtuutetulle Nikon-kauppiaallesi, sinun on maksettava itse kaikki posti-, lähetys-, kuljetus-, vakuutus- ja toimituskulut. TÄSSÄ KOHDASSA 5 TARKOITETTU RAJOITETTU TIETOVÄLINETTÄ KOSKEVA TAKUU EI KOSKE VERKOSTA LADATTAVAA OHJELMISTOA. 

b) KOHDASSA 5 a) TARKOITETTU RAJOITETTU TAKUU KOSKEE AINOASTAAN ALKUPERÄISTÄ LISENSSINHALTIJAA, EIKÄ SITÄ VOIDA SIIRTÄÄ TAI LUOVUTTAA. RAJOITETTU TAKUU EI OLE VOIMASSA, JOS TIETOVÄLINEEN VIKA ON SEURAUSTA VIRHEELLISESTÄ TAI VÄÄRÄSTÄ KÄYTÖSTÄ, HUOLIMATTOMUUDESTA TAI ONNETTOMUUDESTA. KORJATULLE TAI VAIHDETULLE TIETOVÄLINEELLE MYÖNNETÄÄN TAKUU ALKUPERÄISEN RAJOITETUN TAKUUN JÄLJELLÄ OLEVAKSI AJAKSI TAI 30 VUOROKAUDEKSI SEN MUKAAN, KUMPI TAKUUAIKA ON PITEMPI. LAISSA TIETOVÄLINEELLE MAHDOLLISESTI SÄÄDETTY TAKUU, KUTEN JÄLLEENMYYNTIARVOA TAI TIETTYYN KÄYTTÖTARKOITUKSEEN SOPIVUUTTA KOSKEVA TAKUU (LUETTELO EI OLE TÄYDELLINEN) ON VOIMASSA AINOASTAAN EDELLÄ MAINITTUJEN TAKUIDEN VOIMASSAOLOAJAN. NIKONIN KOKO VASTUU JA SINUN AINOA TÄHÄN KOHTAAN PERUSTUVA OIKEUSKEINOSI KOSKEVAT AINOASTAAN OHJELMISTON TALLENNUKSEEN KÄYTETYN TIETOVÄLINEEN KORJAUSTA TAI VAIHTOA. 

SIINÄ MÄÄRIN KUIN SOVELLETTAVAT LAIT SALLIVAT, OHJELMISTO TOIMITETAAN SIINÄ KUNNOSSA KUIN SE ON, ILMAN MINKÄÄNLAISTA TAKUUTA. NIKON, SEN TYÖNTEKIJÄT, JAKELIJAT, MYYJÄT JA VÄLITTÄJÄT SANOUTUVAT NIMENOMAISESTI IRTI KAIKISTA TAKUISTA RIIPPUMATTA SIITÄ, OVATKO MUUT TAKUUT NIMENOMAISESTI MAINITTUJA VAI OLETETTUJA, KUTEN JÄLLEENMYYNTIARVOA TAI TIETTYYN KÄYTTÖTARKOITUKSEEN SOVELTUVUUTTA KOSKEVAT TAKUUT TAI TAKUUT SIITÄ, ETTEI TUOTE LOUKKAA MITÄÄN OIKEUKSIA (LUETTELO EI OLE TÄYDELLINEN). SIINÄ MÄÄRIN KUIN SOVELLETTAVAT LAIT SALLIVAT, NIKON TAI SEN TYÖNTEKIJÄT, JAKELIJAT, JÄLLEENMYYJÄT TAI VÄLITTÄJÄT EIVÄT TAKAA OHJELMISTON SUORITUSKYKYÄ TAI TULOKSIA, JOITA SILLÄ ON MAHDOLLISTA SAADA, EIVÄTKÄ SITÄ, ETTÄ OHJELMISTO SOVELTUU TARPEISIISI TAI OHJELMISTO TOIMII KESKEYTYKSETTÄ, VIRHEETTÖMÄSTI JA ILMAN VIRUSUHKAA. SIINÄ MÄÄRIN KUIN SOVELLETTAVAT LAIT SALLIVAT, NIKON TAI SEN TYÖNTEKIJÄT, JAKELIJAT, JÄLLEENMYYJÄT TAI VÄLITTÄJÄT EIVÄT OLE VASTUUSSA SINULLE MISTÄÄN VÄLITTÖMISTÄ TAI VÄLILLISISTÄ, KESKEYTYKSESTÄ JOHTUVISTA TAI SATUNNAISISTA VAHINGOISTA, MENETYKSISTÄ TAI MINKÄÄNLAISISTA KULUISTA, RIIPPUMATTA SIITÄ, ONKO KYSEESSÄ VOITON MENETYS, LIIKETOIMINNAN KESKEYTYMINEN TAI MUU OHJELMISTOSTA AIHEUTUNUT TAI JOHTUNUT SEIKKA, JA SIITÄ, MIKÄ SEN ON AIHEUTTANUT, VAIKKA NIKONILLE TAI SEN TYÖNTEKIJÖILLE, JAKELIJOILLE, JÄLLEENMYYJILLE TAI VÄLITTÄJILLE OLISIKIN ILMOITETTU TÄLLAISTEN VAHINKOJEN, MENETYSTEN TAI KUSTANNUSTEN ESIINTYMISMAHDOLLISUUDESTA. TÄMÄ VASTUUVAPAUTUSLAUSEKE ON OLENNAINEN OSA TÄTÄ SOPIMUSTA, EIKÄ OHJELMISTON KÄYTTÖ ILMAN SEN HYVÄKSYMISTÄ OLE SALLITTUA.

d) NIKON TAI SEN TYÖNTEKIJÄT, JAKELIJAT, JÄLLEENMYYJÄT TAI VÄLITTÄJÄT EIVÄT OLE MISSÄÄN OLOSUHTEISSA EIVÄTKÄ MINKÄÄN OIKEUDELLISEN NORMIN, KANTEEN, SOPIMUKSEN TAI MUUN SEIKAN PERUSTEELLA MILLÄÄN TAVALLA KORVAUSVELVOLLISIA TAI VASTUUSSA MISTÄÄN (MYÖSKÄÄN HUOLIMATTOMUUDESTA) SINULLE TAI KENELLEKÄÄN TOISELLE HENKILÖLLE TAI YHTEISÖLLE LIITTYEN KORVAUKSIIN, MENETYKSIIN TAI VAHINKOIHIN (MUKAAN LUETTUINA VAHINGOT ESIMERKIKSI LIIKEARVON MENETYKSESTÄ, LIIKETOIMINNAN KESKEYTYKSESTÄ, TIETOKONEVIASTA TAI -TOIMINTAHÄIRIÖSTÄ TAI KAIKISTA MUISTA KAUPALLISISTA VAHINGOISTA TAI MENETYKSISTÄ – LUETTELO EI OLE TÄYDELLINEN), JOTKA NIKONIN TAI SEN TYÖNTEKIJÄN, JAKELIJAN, JÄLLEENMYYJÄN TAI VÄLITTÄJÄN LISENSOIMA TAI TOIMITTAMA OHJELMISTO ON AIHEUTTANUT SUORAAN TAI VÄLILLISESTI TAI JOTKA SEN VÄITETÄÄN AIHEUTTANEEN, SIINÄ MÄÄRIN KUIN SOVELLETTAVAT LAIT SALLIVAT. TÄMÄ SOPIMUS EI VAIKUTA SINUN LAKISÄÄTEISIIN OIKEUKSIISI.

e) Nikon pidättää täten oikeuden muuttaa, mukauttaa, kääntää tai parantaa OHJELMISTOA niin halutessaan.

6. YHDYSVALTOJEN VIRANOMAISTEN RAJOITETUT OIKEUDET 

OHJELMISTO ja kaikki ohjeaineisto toimitetaan RAJOITETUIN OIKEUKSIN. Yhdysvaltojen viranomaisten oikeutta käyttää OHJELMISTOA tai kopioida tai luovuttaa se on rajoitettu asiakirjassa DFARS 252.227-7013 tai asiakirjan 48 CFR 52.227-19 luvun Commercial Computer Software Restricted Rights kohdissa c) 1) ja 2), sen mukaan kuin näitä on sovellettava. Valmistaja: Nikon Corporation, 2-3, Marunouchi 3-chome, Chiyoda-ku, Tokyo 100-8331, Japan.

7. TIETOSUOJA

Mikäli Nikon kerää OHJELMISTOON liittyviä henkilötietoja, näihin sovelletaan Nikonin yksityisyyssuojamenettelyä, jonka päivitetty versio on luettavissa osoitteesta http://www.nikon.co.jp/main/eng/privacy.htm.

8. YLEISTÄ

Tähän Sopimukseen sovelletaan Japanin lakeja ja sitä tulkitaan niiden mukaisesti. Jos Japanin lait eivät jostain syystä ole sovellettavissa Sopimukseen OHJELMISTON hankintamaassa, Sopimukseen sovelletaan OHJELMISTON hankintamaan lakeja ja sitä tulkitaan niiden mukaisesti. Suostut siihen, että kaikki mahdollisiin Sopimuksesta nostettuihin kanteisiin liittyvät asiakirjat lähetetään tavallisessa postissa tai muulla kaupallisesti kohtuullisella, vastaanoton todistavalla tavalla.
Vaikka tämän sopimuksen yksittäinen määräys todettaisiinkin jostain syystä epäpäteväksi, muut sopimuksen määräykset eivät kumoudu vaan pysyvät sellaisinaan voimassa. Tämä sopimus sisältää sinun ja Nikonin välillä tehdyn sopimuksen ja asiakirjan. Se kumoaa ja korvaa kaikki muut tämän sopimuksen aihetta koskevat sopimukset.
Vaikka jompikumpi sopimuspuoli jättäisikin vaatimatta tämän sopimuksen kaikkien määräysten ja ehtojen ehdotonta noudattamista tai jonkin sopimukseen sisältyvän option, oikeuden tai oikeuskeinon käyttämättä tätä ei ole tulkittava siten, että sopimuspuoli luopuu määräysten, ehtojen, optioiden, oikeuksien tai oikeuskeinojen käyttämisestä vastaisuudessa, vaan kyseiset määräykset, ehdot, optiot, oikeudet tai oikeuskeinot pysyvät sellaisinaan voimassa.
Tämän sopimuksen lukujen otsikot on merkitty ainoastaan selvennykseksi, eivätkä ne kuulu sopimukseen tai vaikuta millään tavoin sopimuksen merkitykseen tai tulkintaan. Jollei tässä sopimuksessa toisin nimenomaisesti määrätä, 2, 3 (vain kolmas virke), 4, 5, 6, 7 ja 8 luvun määräykset sekä kaikki määräykset, jotka nimenomaisesti viittaavat Sopimuksen päättymisen jälkeiseen aikaan, pysyvät voimassa, vaikka tämän Sopimuksen voimassaolo jostain syystä päättyisikin.

3.9.2007  TS-Win-WW-Ver.1.0.0 FI